REPUBLIKA HRVATSKA

GRAD ZAGREB

INDUSTRIJSKA STROJARSKA ŠKOLA

KLASA: 602-03/21-06/8

URBROJ: 251-287-21/06-04/1

Zagreb, 29. ožujka 2021.

**Z A P I S N I K**

1. konstituirajuće sjednice Školskog odbora Industrijske strojarske škole, održane dana 29. ožujka 2021. godine u uredu ravnatelja Škole.

Sjednici prisustvuju sljedeći članovi Školskog odbora:

1. Iva Bojčić

2. Jadranko Kezerić

3. Snježana Barbarić

4. Jelena Jonke-Badić

Ostali prisutni:

1. Nenad Pavlinić, ravnatelj

2. Marija Horvatić, tajnica Škole

Sjednica je započela u 10:05 sati.

Zapisnik vodi Marija Horvatić, tajnica Škole

    Tajnica Marija Horvatić upoznala je članove Školskog odbora s tijekom konstituirajuće sjednice. Sukladno Zakonu o odgoju i obrazovanju u osnovnoj i srednjoj školi i Statutu Škole Školski odbor se može konstituirati kada je imenovana većina članova Školskog odbora,  a najkasnije u roku od 15 dana od dana izbora većine članova.

Do izbora predsjednika, koji se bira na prvoj sjednici, sjednicu predvodi najstariji član Školskog odbora.

 Predsjedanje sjednicom je preuzela Snježana Barbarić i predložila sljedeći

DNEVNI RED

1. Izvješće predsjedavatelja sjednice o imenovanim članovima Školskog

odbora

 2. Verificiranje mandata imenovanih članova Školskog odbora,

 3. Izbor predsjednika i zamjenika predsjednika Školskog odbora

 4. Prethodna suglasnost ŠO na Pravilnik o radu školske knjižnice

Dnevni red je sa četiri glasa “za“, jednoglasno usvojen.

**AD.1.**

Članica Školskog odbora, Snježana Barbarić podnijela je izvješće o izboru i imenovanju članova Školskog odbora iz reda Nastavničkog vijeća, Skupa radnika te Vijeća roditelja.

Na sjednici Nastavničkog vijeća dana 19. veljače 2021. godine održani su izbori za članove Školskog odbora iz reda nastavnika i stručnih suradnika.

Kao predstavnice Školskog odbora iz reda Nastavničkog vijeća izabrane su Snježana Barbarić i Iva Bojčić.

Također, na sjednici Skupa radnika održanoj 19. veljače 2021. održani su izbori za predstavnika radnika za člana Školskog odbora, te je kao član izabran Jadranko Kezerić.

Vijeće roditelja je na sjednici održanoj 8. ožujka 2021. godine izabralo i imenovalo Jelenu Jonke- Badić za predstavnicu roditelja u Školski odbor škole.

Do dana sazivanja sjednice, Škola nije zaprimila imenovanje članova Školskog odbora iz reda Osnivača.

**AD.2.**

Prisutnim, novoimenovanim članovima Školskog odbora je verificiran četverogodišnji mandat. Tajnica Škole je izvještila članove kako mandat svim članovima Školskog odbora teče od dana konstituirajuće sjednice. Predstavnicima  roditelja mandat ističe najkasnije 60 dana od prestanka statuta redovnog učenika njihovog djeteta u Školi.

**AD.3.**

Pristupa se izboru predsjednika i zamjenika predsjednika Školskog odbora. Članica Snježana Barbarić je predložila Ivu Bojčić za predsjednicu. Za zamjenicu predsjednice je predložila Jelenu Jonke-Badić.

**ODLUKA**

**Za predsjednicu Školskog odbora jednoglasno je izabrana članica Iva Bojčić**

**Za zamjenicu predsjednice Školskog odbora jednoglasno je izabrana članica Jelena Jonke-Badić.**

Sukladno Statutu škole daljnje vođenje sjednice preuzima predsjednica Iva Bojčić

**AD.4.**

Predsjednica Školskog odbora, Iva Bojčić daje na glasanje 4. točku Dnevnog reda, odnosno Davanje prethodne suglasnosti Školskog odbora na Pravilnik o radu školske knjižnice, koji su zaprimili ranije putem elektroničke pošte te se s obzirom na isto jednoglasno usuglasili kako nema potrebe za obrazlaganjem.

Navedenu točku dnevnog reda članovi Školskog odbora jednoglasno usvajaju.

 Sjednica je završena u 10:35 sati.

Zapisnik vodila: Predsjednica Školskog odbora:

Marija Horvatić, struc. spec. admin. publ. Iva Bojčić, prof.